**Transpordiamet**

Liiklusregistri / andmekogu vastutavale töötlejale

Kasutaja:

**Tallinna Kohtutäitur Marek Laanemets**

Reg.nr.: 17301616

Mõisa tn 4, 13522 Tallinn

Telefon: (+372) 56433022

E-post: marek.laanemets@kohtutaitur.eu

**AVALDUS**

X-tee andmepäringu ühenduste võimaldamiseks ning päringuandmete laiendamiseks

Kohtutäitur täidab täitedokumente ning korraldab täitemenetlust täitemenetluse seadustiku alusel. Täitemenetluse seadustiku § 8 kohaselt on kohtutäitur kohustatud viivitamata tarvitusele võtma kõik seadusega lubatud abinõud täitedokumendi täitmiseks ning koguma täitemenetluseks vajalikku teavet. Täitemenetluse seadustiku § 26 lõike 4 alusel on kohtutäituril õigus nõuda riigi andmekogu vastutavalt töötlejalt andmeid võlgnikule kuuluva vara ning sellel lasuvate kohustuste kohta ning andmekogu vastutav töötleja on kohustatud andmed viivitamata esitama kirjalikult või elektrooniliselt.

Kohtutäituri ülesannete täitmiseks on vajalik X-tee kaudu ligipääs Transpordiameti hallatava liiklusregistri andmetele, et tuvastada täitemenetlustes võlgnikele kuuluvad sõidukid, nende kasutus- ja omandisuhted ning hinnata arestitava vara väärtust. Sõiduki kasutaja ja vastutava kasutaja andmed on täitemenetluses olulised seoste tuvastamiseks olukordades, kus võlgnik võib üritada vara varjata, ning käsutuspiirangute (sh võõrandamise keelu) tõhusaks rakendamiseks registris, sh liisingusuhte korral.

Transpordiametiga on sõlmitud eraldi leping, milles on sätestatud andmed, mille kohta kohtutäiturile teavet väljastatakse ning X-tee teenuste kasutamise tingimused. Käesoleva avaldusega palume lisaks lepingus kirjeldatud andmetele võimaldada kohtutäiturile juurdepääs ka alljärgnevatele andmetele, mis on vajalikud täitemenetluses vara hindamiseks ja võimaliku realiseerimise ettevalmistamiseks (täitemenetluse seadustiku § 52 ja § 74 tähenduses).

**Täiendavalt taotletavad andmed (lisaks lepingus sätestatule):**

* läbisõit;
* perioodilise ülevaatuse teostamise aeg ja kehtivus;
* ülevaatuse staatus (kehtiv / mittekehtiv/kehtivuse aeg);
* veoskeem / vedavate sildade info (nt 4x2, 4x4 vms);
* käigukasti tüüp.

**Selgitus ja põhjendus:** Täitemenetluses on kohtutäituril kohustus pöörata sissenõue võlgniku varale ning vajadusel vara arestida ja müüa (TMS § 52). Vara realiseerimishinna määramisel ning arestitud asja hindamisel on kohtutäitur kohustatud lähtuma harilikust väärtusest (TMS § 74), mille eelduseks on objektiivsete tehniliste näitajate olemasolu. Sõiduki puhul on turuväärtuse kujunemisel määrava tähtsusega muu hulgas väljalaskeaasta, mootori võimsus ja töömaht, istekohtade arv, vedatavate sildade arv/veoskeem, läbisõit, käigukasti tüüp ning viimase ülevaatuse aeg ja staatus. Ilma nimetatud andmeteta on vara väärtuse usaldusväärne hindamine ning enampakkumise ettevalmistamine põhjendamatult raskendatud.

**Palume:**

1. võimaldada X-tee päringutes (või vastavas teenuses) eeltoodud täiendavate andmeväljade väljastamine;
2. edastada tehniline kirjeldus, millise X-tee teenuse/päringu kaudu nimetatud väljad väljastatakse ning millised autentimis- ja autoriseerimisnõuded kohaldatakse;

Lugupidamisega

**Tallinna Kohtutäitur Marek Laanemets**

[digitaalallkiri]